ખાતા દ્વારા કાઢી આપવામાં આવેલ કોઇ પરવાના, પાસ, પરમિટ કે અધિકૃતિપત્રની કોઇ શરત કે ખાતાના કોઇ નિયમ, વિનિયમ કે હુકમની જોગવાઇઓનું આવા પરવાના વિગેરેના ધારકે કે તેના વતી કામ કરતી કોઇ વ્યકિતએ ઉલ્લંઘન કે ભંગ કરેલ હોય તે કિસ્સામાં, આવા પરવાના વિગેરેના ધારકની સામે કાયદેસર ફોજદારી કાર્યવાહી કરવાને કે તેનો પરવાનો વિગેરે રદ કરવા કે મોકૂફ રાખવાને બદલે, સંબંધિત પરવાના વિગેરેના ધારક કે તેની અધિકૃત વ્યકિતની લેખિત સંમતિને ધ્યાને લઇ તેમની કક્ષાએથી થયેલ આવી ક્ષતિ કે ગુનાને માંડવાળ કરવા પેટે ચોકકસ રકમ વસુલ લઇ, આવો ગુનો/ક્ષતિ સક્ષમ સત્તાધિકારી માંડવાળ કરી શકશે.